32006D0761
L 311/51
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 ноември 2006 година
за изменение на Решение 2005/393/ЕО по отношение на зони с ограничен достъп във връзка с болестта син език
(нотифицирано под номер C(2006) 5311)
(текст от значение за ЕИП)
(2006/761/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/75/EО на Съвета от 20 ноември 2000 г. за определяне на условията за борба и ликвидиране на болестта син език (1), и по-специално член 8, параграф 3 от нея,
като има предвид, че:
(1)
Директива 2000/75/EО установява правила за контрол и мерки за борба с болестта син език в Общността, включително създаването на предпазна и надзорна зона и забрана за напускане на тези зони от животните.
(2)
Решение 2005/393/EО на Комисията от 23 май 2005 г. относно предпазните зони и надзорните зони във връзка с болестта син език и условията за движение от и през такива зони (2) предвижда разграничаване на общи географски области, където от държавите-членки трябва да се създадат предпазни и надзорни зони („зони с ограничен достъп“) във връзка с болестта син език.
(3)
След обявяването на огнища на болестта син език в средата на август и началото на септември 2006 г. от Белгия, Германия, Франция и Нидерландия Комисията няколко пъти измени Решение 2005/393/EО по отношение на разграничаването на засегнатата зона с ограничен достъп.
(4)
На 13 и съответно на 16 октомври 2006 г. Франция и Германия са информирали Комисията за нови потвърдени случаи на болестта син език. С оглед на тези резултати е подходящо да се измени разграничаването на зоните с ограничен достъп в тези страни.
(5)
Решение 2005/393/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2005/393/EО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 9 ноември 2006 година.